
Opdateret fremskrivning af finanspolitisk råderum 


I Konvergensprogram 2022 er det finanspolitiske råderum opgjort til ca. 14⁄2 mia. kr. 
i 2025 målt i forhold til udgiftsniveauet i 2022, dvs. i forhold til det aktuelt skøn- 
nede niveau for finanslovsåret. I opgørelsen er der korrigeret for virkningen af 
midlertidige forhold relateret til COVID-19, jf. tabel 1. Da det finanspolitiske råde- 
rum sidst blev opgjort i forbindelse Opdateret 2025-forløb, august 2021, blev det be- 
regnet til ca. 16 mia. kr. i 2025. 


Hvis der tages højde for, at midlertidige merudgifter til håndteringen af situatio- 
nen i Ukraine netop er midlertidige og derfor ikke påvirker udgiftsniveauet i 2025, 
så udgør det finanspolitiske råderum frem mod 2025 ca. 20 mia. kr. 


Et finanspolitisk råderum på 14⁄2 mia. kr. i 2025 svarer til en gennemsnitlig højest 
mulig vækst i det offentlige forbrug på ca. 0,9 pct. årligt. Det er større end den 
gennemsnitlige årlige vækst i det demografiske træk i samme periode på ca. 0,55 
pct. årligt, hvilket svarer til ca. 81⁄2 mia. kr. i 2025 målt i forhold til 2022. 


Det indebærer, at der er plads til en mulig vækst i det offentlige forbrug på ca. 35 
mia. kr. frem mod 2025 målt i forhold til 2019, hvor regeringen trådte til, eller ca. 
1,1 pct. om året i gennemsnit. 


Tabel 1 
Ændringer i det finanspolitiske råderum siden august 2021 


2025 
Mia. kr. (2022-priser) 
Opdateret 2025-forløb, august 2021 målt ift. 2022 16 
+ Aftale om finansloven for 2022 mv. -Va 
+ Udgifter til håndtering af situationen i Ukraine -574 
+ Øvrige forhold, tekniske justeringer mv. 4a 
Konvergensprogram 2022 målt ift. 2022 14⁄2 
Ændring ift. Opdateret 2025-forløb, august 2021 -1⁄2 
Memo: Konvergensprogram 2022 (korrigeret for udgifter til håndtering af situationen i 20 


Ukraine ) 


Anm.: Det finanspolitiske råderum opgøres som den højest mulige offentlige forbrugsvækst ekskl. afskrivninger 
inden for målet om strukturel balance i 2025 og afrundet til nærmeste kvarte mia. kr. 

1) Øvrige forhold, tekniske justeringer mv. dækker bl.a. over virkningen af ændrede skøn for øvrige loftsbelagte 
udgifter, herunder bl.a. udviklingsbistand, og ændringer som følge af ændrede skøn for pris- og lønudviklin- 
gen. 

Kilde: Danmarks Statistik, Opdateret 2025-forløb: Grundlag for udgiftslofter 2025, august 2021 og egne beregninger. 

